stanford-oval/wikipedia huggingface dataset:
ฝาง

บทความนี้เกี่ยวกับพืช สำหรับอำเภอในจังหวัดเชียงใหม่ ดูที่ อำเภอฝาง
| ฝาง |
| --- | --- |

สถานะการอนุรักษ์
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Caesalpinia
สปีชีส์:: C.  sappan
ชื่อทวินาม
Caesalpinia sappan L.

ฝาง (อังกฤษ: Caesalpinia sappan, ญี่ปุ่น: スオウ; โรมาจิ: suō, จีน: 苏木 (植物)) เป็นพืชสมุนไพรที่อยู่ในวงศ์ถั่ว (Fabaceae) มีชื่อทางวิทยาศาสตร์ว่า Caesalpinia sappan Linn ฝางจัดได้ว่าเป็นพืชสมุนไพรชนิดหนึ่ง พบได้ตลอดเขตร้อนในอินเดีย ศรีลังกา พม่า กัมพูชา ลาว เวียดนาม และจีนตอนใต้  สำหรับประเทศไทยจะพบในพื้นที่ป่าเบญจพรรณ ป่าเต็งรัง และป่าเขาหินปูนแห้งแล้ง นอกจากนี้ยังพบบริเวณป่าดงดิบอีกด้วย ส่วนในต่างประเทศพบได้ที่ทวีปอเมริกาใต้ ส่วนที่ใช้ทำสมุนไพรคือ แก่นไม้ของฝาง สรรพคุณทางสมุนไพรของฝางมีมากมาย เช่น บำรุงโลหิต ขับเสมหะ แก้อาการร้อนใน เป็นต้น และเมื่อนำส่วนต่าง ๆ ของฝางไปสกัดแล้วพบว่าให้สารเคมีที่มีประโยชน์ทางการแพทย์หลายชนิดอีกด้วย
ลักษณะทางพฤกษศาสตร์

ฝาง เป็นไม้พุ่มแตกกิ่งที่โคน ไม่มีปมราก รากสีดำ เปลือกเป็นสัน สีน้ำตาลแกมเทา ลำต้นมีความสูงประมาณ 5-8 เมตร และมีหนามโค้งโดยรอบ ใบเป็นรูปแบบใบประกอบแบบขนนก 2 ชั้น (เรียงสลับ) โดยมีใบย่อยรูปไข่หรือรูปขอบขนาน ดอกออกตามซอกใบในลักษณะของดอกช่อตอนปลายของกิ่งและที่ปลายกิ่ง กลีบดอกมีสีเหลือง และมีเส้นสีแดงอยู่ภายในปลาย ผลเป็นฝักแบนฝักเป็นจงอยโค้งงอ  ฝักแก่เปลี่ยนเป็นสีน้ำตาลแดงสีน้ำตาลเป็นฝักแบน มีเมล็ดอยู่ภายใน 2–4 เมล็ด
การใช้ประโยชน์

เนื้อไม้ฝางเป็นแหล่งผลิตสารสีแดงที่สำคัญ ใช้ย้อมผ้าและสิ่งทอ ในอินโดนีเซียใช้ปรุงแต่งสีเครื่องดื่มให้เป็นสีชมพู ผลมีแทนนิน เปลือกลำต้นและเนื้อไม้ต้มใช้เป็นยารักษาวัณโรค ท้องเสีย เป็นยาฝาดสมาน เมล็ดเป็นยาระบาย ในฟิลิปปินส์ใช้เป็นเชื้อเพลิง และใช้ทำเครื่องใช้ต่าง ๆ แก่นไม้ฝางให้สารสีแดงจำพวกแซบพานีน และบราซิลีน [en] ผลมีแทนนิน 40% เหมาะกับการใช้ฟอกหนัง การสกัดสีจะนำเนื้อไม้มาบดแล้วต้มนาน ๆ สีจะเข้มขึ้น กิ่งและแก่น ใช้ดื่มบำรุงโลหิต แก้ร้อนใน ท้องร่วง
การใช้ประโยชน์ > ประโยชน์ทางการแพทย์

ในประเทศฮังการีมีการนำสาร Brazilin ไปใช้ในการรักษาโรคหัวใจกบซึ่งถูกสารพิษ ปรากฏว่าได้ผลที่น่าพึงพอใจ และยังพบว่าสารนี้ไม่เป็นอันตรายกับผู้ป่วย แม้จะดื่มเข้าไปในปริมาณมาก แต่ไม่ทิ้งสารตกค้างในร่างกายแต่อย่างใด
แก่นฝางเมื่อนำมาทำเป็นยาสมุนไพรแล้ว จะมีฤทธิ์บำรุงโลหิต ช่วยขับประจำเดือน บรรเทาอาการท้องร่วง ขับเสมหะ แก้ร้อนใน บรรเทาอาการโลหิตออกทางทวารหนักและทางปัสสาวะ นอกจากนี้ยังมีฤทธิ์บรรเทาอาการเลือดออกตามอวัยวะต่าง ๆ ได้ดี เช่น ในลำไส้และกระเพาะอาหาร เลือดกำเดาในจมูก เป็นต้น
แหล่งข้อมูลอื่น

ข้อมูลที่เกี่ยวข้องกับ Caesalpinia sappan ที่วิกิสปีชีส์
| การแยกแยะหน่วยอนุกรมวิธาน |
| --- | --- |
Biancaea sappan:  Wikidata: Q56088062  Wikispecies: Biancaea sappan  GBIF: 2958871  IPNI: 481889-1  IRMNG: 10180629  IUCN: 34641  NCBI: 483143  Plant List: ild-39345  POWO: urn:lsid:ipni.org:names:481889-1  Tropicos: 13045263 
Caesalpinia sappan:  Wikidata: Q2717993  APDB: 63908  EoL: 703682  EPPO: CAESA  FNA: 200011982  FoC: 200011982  GBIF: 2958870  GRIN: 8309  iNaturalist: 190054  IPNI: 482900-1  IRMNG: 10713978  ITIS: 506349  PfaF: sappan Caesalpinia sappan  Plant List: ild-956  PLANTS: CASA28  POWO: urn:lsid:ipni.org:names:482900-1  Tropicos: 13027649
กีฬาไพ่คารูตะ

กีฬาไพ่คารูตะ (ญี่ปุ่น: 競技かるた; โรมาจิ: Kyōgi karuta) เป็นกีฬาไพ่อย่างหนึ่งของชาวญี่ปุ่น เกมคารูตะที่เป็นทางการนั้นจะเป็นเพลงกลอนไพ่คารูตะ ภายใต้รูปแบบและกฎระเบียบที่กำหนดโดยสมาคมคารูตะทั่วประเทศญี่ปุ่น
ความเป็นมาและภาพรวม

การแข่งขันในญี่ปุ่นเริ่มมีมาประมาณศตวรรษที่ 19 และได้ก่อตั้งสมาคมคารูตะทั่วประเทศญี่ปุ่นในปี 1934 และมีการเริ่มแข่งขันระดับยอดฝีมือผู้ชาย (ญี่ปุ่น: 名人戦; โรมาจิ: Meijin sen) ตั้งแต่ปี 1955 และยอดฝีมือผู้หญิง (ญี่ปุ่น: クイーン戦; โรมาจิ: Kui-n sen) ตั้งแต่ปี 1957 และในปี 2012 ได้มีการแข่งระดับระหว่างประเทศโดยมีประเทศ ได้แก่ สหรัฐอเมริกา, ไทย, เกาหลีใต้, นิวซีแลนด์ และจีนเข้าร่วม
ลักษณะไพ่

ไพ่มาจากการเอากลอน 100 กลอนประเภททังกะของญี่ปุ่น มาลงในไพ่อ่านและไพ่หยิบ
ไพ่อ่าน (Yomifuda) จะมี 100 ใบ โดยลักษณะจะมีอักษรกลอนอยู่ในไพ่เพื่อให้ผู้อ่านให้ผู้เล่นและมีรูปวาดผู้แต่งกลอนอยุ่ในนั้นด้วย โดยกลอนจะมี พยางค์แบบทังกะ คือ 5-7-5 7-7 พยางค์
ไพ่หยิบ หรือ ไพ่เล่น (Torifuda) จะมี 100 ใบเช่นกัน โดยที่ลักษณะไพ่จะมีเพียงกลอนวรรคหลังเท่านั้น (คือ 7-7) โดยผู้ที่เล่นจะต้องฟังผู้ถือไพ่อ่าน พอเริ่มอ่านผู้เล่นต้องไปตบไพ่วรรคท้ายของกลอนที่อ่านออกมา
ลักษณะและกฎการเล่น

การเล่น กีฬาไพ่คารูตะ คือ เล่น 2 คน ลักษณะท่าการเล่นคือ นั่ง และการเล่นจะเล่นเพียง 50 ใบ จากไพ่ 100 ใบ (คือ เล่น 50 ฝั่งผู้เล่นละ 25 ใบนั้นเอง)
โดยส่วนใหญ่จะเล่นบนเสื่อทาทามิ ส่วนลักษณะการวางนั้นจะวางไพ่กลอนหยิบตามความถนัดของผู้เล่น แต่สนามเล่นต้องมีขนาดกว้าง ประมาณ 87 เซนติเมตร และระยะห่างของสนามแต่ละฝั่งของผู้เล่นคือ 3 เซนติเมตร
โดยกฎการเล่นคือ มีเวลาจำไพ่ 15 นาทีก่อนเล่น และเริ่มจะมีผู้อ่านกลอนอ่านกลอนเพื่อให้ผู้เล่นฟังและหยิบไพ่วรรคท้ายที่คู่กับไพ่ที่อ่าน ผู้เล่นฝ่ายใดหยิบไพ่ที่ถูกได้เร็วกว่าก่อนถือว่าได้แต้มโดยที่ ถ้าหยิบไพ่ที่ถูกในฝั่งตนเองได้ก็ลด 1 ใบ แต่ถ้าไปหยิบไพ่ที่ถูกในฝั่งของฝ่ายตรงข้ามได้ก็ต้องหยิบส่งไพ่ในฝั่งของตนไปให้กับอีกฝ่ายเพื่อให้ฝั่งตนเองลดและฝั่งตรงข้ามจะเท่าเดิม
ไพ่เปล่า(Karafuda) คือ ไพ่ที่อ่านแล้วไม่มีในสนาม (เนื่องจากเวลาเล่นจะเล่นเพียง 50 ใบในสนามทำให้อีก 50 ใบจะเป็นกลอนเปล่าหรือกลอนหลอก) และการหยิบไพ่ผิดจะเรียกว่า โอเทสึกิ(Otetsuki) หรือ ฟาวล์ จะเป็นลักษณะของ ที่ผู้เล่นหยิบไพ่ผิดใบหรือผิดฝั่ง และไพ่ที่ไม่อยู่ในสนามเลย(ไพ่เปล่า) และวิธีการปรับฟาวล์คือ ผู้เล่นฝั่งตรงข้ามก็จะหยิบไพ่ในแดนของเขา 1 ใบให้ฝั่งเราทำให้เรามีไพ่เพิ่มนั้นเอง
ระดับของผู้เล่น

ในญี่ปุ่นมีระดับความเก่งของผู้เล่น 5 คลาสหรือ 8-10 ดั้ง ได้แก่
E class; ระดับเริ่มต้น
D class;
C class; 1 ดั้ง
B class; 2-3 ดั้ง
A class; 4 ดั้ง
ดูเพิ่ม

Ogura Hyakunin Isshu - เป็น 100 กลอนที่ใช้ในการเล่นไพ่คารูตะ
การ์ตูน
พ.ศ. 2485

| --- | --- |
ศตวรรษ::  19  20  21
ปี::  2482  2483  2484  2485  2486  2487  2488
| --- | --- |
ปฏิทินสุริยคติไทย: 2485
ปฏิทินกริกอเรียน: 1942 MCMXLII
Ab urbe condita: 2695
ปฏิทินอาร์มีเนีย: 1391 ԹՎ ՌՅՂԱ
ปฏิทินอัสซีเรีย: 6692
ปฏิทินบาไฮ: 98–99
ปฏิทินเบงกอล: 1349
ปฏิทินเบอร์เบอร์: 2892
ปีในรัชกาลอังกฤษ: 6 Geo. 6 – 7 Geo. 6
พุทธศักราช: 2486
ปฏิทินพม่า: 1304
ปฏิทินไบแซนไทน์: 7450–7451
ปฏิทินจีน: 辛巳年 (มะเส็งธาตุโลหะ) 4638 หรือ 4578     — ถึง — 壬午年 (มะเมียธาตุน้ำ) 4639 หรือ 4579
ปฏิทินคอปติก: 1658–1659
ปฏิทินดิสคอร์เดีย: 3108
ปฏิทินเอธิโอเปีย: 1934–1935
ปฏิทินฮีบรู: 5702–5703
ปฏิทินฮินดู: 
 - วิกรมสมวัต: 1998–1999
 - ศกสมวัต: 1864–1865
 - กลียุค: 5043–5044
ปฏิทินโฮโลซีน: 11942
ปฏิทินอิกโบ: 942–943
ปฏิทินอิหร่าน: 1320–1321
ปฏิทินอิสลาม: 1360–1361
ปฏิทินญี่ปุ่น: ศักราชโชวะ 17 (昭和１７年)
ปฏิทินจูเช: 31
ปฏิทินจูเลียน: กริกอเรียนลบ 13 วัน
ปฏิทินเกาหลี: 4275
ปฏิทินหมินกั๋ว: ROC 31 民國31年
กล่องนี้:  ดู คุย แก้
พุทธศักราช 2485 ตรงกับปีคริสต์ศักราช 1942 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน และเป็น
ปีมะเมีย จัตวาศก จุลศักราช 1304 (วันที่ 15 เมษายน เป็นวันเถลิงศก)
มหาศักราช 1864
ผู้นำ

พระมหากษัตริย์: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (2 มีนาคม พ.ศ. 2478 – 9 มิถุนายน พ.ศ. 2489)
เจ้าประเทศราช:
เจ้าผู้ครองนครลำพูน: เจ้าจักรคำขจรศักดิ์ (พ.ศ. 2454 – 5 พฤศจิกายน พ.ศ. 2486)
เจ้าผู้ครองนครจำปาศักดิ์: เจ้ายุติธรรมธร (คำสุก ณ จำปาศักดิ์)
นายกรัฐมนตรี: จอมพล แปลก พิบูลสงคราม (16 ธันวาคม พ.ศ. 2481 – 1 สิงหาคม พ.ศ. 2487)
เหตุการณ์ > มกราคม-มีนาคม

1 มกราคม - สงครามโลกครั้งที่สอง : เริ่มใช้คำว่า "United Nations" หรือสหประชาชาติ สำหรับกล่าวถึงกลุ่มพันธมิตรในสงคราม
6 มกราคม - ญี่ปุ่นยึดอ่าวบรูไนสำเร็จ
23 มกราคม - ญี่ปุ่นบุกยึดลาบวนสำเร็จ
25 มกราคม - สงครามมหาเอเชียบูรพา : ประเทศไทยประกาศสงครามต่อสหรัฐอเมริกาและอังกฤษ
20 มกราคม - ผลการประชุมของพรรคนาซี ณ เบอร์ลิน เพื่อหาทางออกปัญหาชาวยิว นำไปสู่ปฏิบัติการการล้างชาติพันธุ์โดยนาซี
7 กุมภาพันธ์ - ทีมฟุตบอลทีมชาติอุรุกวัยชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 17 ณ สนามกีฬาเซนเตนาเรียว กรุงมอนเตวิเดโอ ประเทศอุรุกวัย
8 กุมภาพันธ์ - ญี่ปุ่นยึดครองหมู่เกาะเซลีเบสสำเร็จ
10 กุมภาพันธ์ - ญี่ปุ่นยึดครองเกาะนิวไอร์แลนด์และเกาะนิวบริเตนตะวันตก
13 กุมภาพันธ์ - ญี่ปุ่นเริ่มเข้ายึดเมืองปาเล็มบังบนเกาะสุมาตราและยึดได้สำเร็จในอีกสามวันต่อมา
15 กุมภาพันธ์ - สงครามโลกครั้งที่สอง : สิงคโปร์ยอมจำนนต่อกองกำลังญี่ปุ่น ทหารชาวอินเดีย ออสเตรเลีย มลายู และอังกฤษกว่า 130,000 นาย ตกเป็นเชลยศึก
16 กุมภาพันธ์ - ญี่ปุ่นยึดบอร์เนียวภาคใต้สำเร็จ
18 กุมภาพันธ์ - ญี่ปุ่นยึดเกาะบาหลี
19 กุมภาพันธ์ - กองทัพญี่ปุ่นเข้าโจมตีดาร์วิน เมืองหลวงในนอร์เทิร์นเทร์ริทอรีของประเทศออสเตรเลียทางอากาศ ด้วยเครื่องบินทิ้งระเบิดและเครื่องบินขับไล่ 242 ลำ
21 กุมภาพันธ์ - ทหารสหรัฐเข้ายึดหมู่เกาะรัสเซลล์
24 กุมภาพันธ์ - ญี่ปุ่นยึดเกาะติมอร์
8 มีนาคม -
สงครามโลกครั้งที่สอง : ชาวดัตช์ยอมจำนนต่อกองกำลังญี่ปุ่นในชวา
10 มีนาคม - สถาปนากระทรวงสาธารณสุขของไทย
สงครามโลกครั้งที่สอง : ญี่ปุ่นเข้ายึดครองย่างกุ้ง ประเทศพม่า
16 มีนาคม - นิวซีแลนด์ประกาศสงครามกับไทย โดยให้มีผลตั้งแต่วันที่ 25 มกราคม 2485
21 มีนาคม - การประกอบพิธีปลุกเสกเหรียญพระมงคลบพิตรและแหวนยันต์มงคลโดยพระเกจิอาจารย์ 99 องค์ ที่พระอุโบสถ วัดราชบพิตร เวลา 21.08 น. อันเป็นปฐมฤกษ์ปลุกเสก และบริกรรมบรรจุพระคาถาศักดิ์สิทธิ์ต่างๆ จนถึงเวลา 04.00 น. วันที่ 22 มีนาคม 2485
เหตุการณ์ > เมษายน-มิถุนายน

18 เมษายน - สงครามโลกครั้งที่สอง : เครื่องบินทิ้งระเบิด บี-25 มิตเชลล์ 16 ลำ จากเรือบรรทุกเครื่องบิน ยูเอสเอส ฮอร์เน็ต ของสหรัฐ เข้าจู่โจมกรุงโตเกียว ในปฏิบัติการการจู่โจมดูลิตเติลเรด
5 พฤษภาคม -
ประกาศใช้พระราชบัญญัติปรับปรุงกระทรวงทบวงกรม ถือเป็นวันสถาปนากระทรวงอุตสาหกรรมของไทย
สถาปนา กรมการสนเทศ สังกัดกระทรวงเศรษฐการ ในสมัยนั้น ซึ่งภายหลังในปี 2518 เปลี่ยนชื่อเป็น กรมเศรษฐกิจการพาณิชย์  และ เมื่อวันที่ 9 ตุลาคม พ.ศ. 2545 ได้เปลี่ยนชื่อเป็น กรมเจรจาการค้าระหว่างประเทศ กระทรวงพาณิชย์
8 พฤษภาคม - เรือบรรทุกอากาศยาน ยูเอสเอส เลกซิงตัน ถูกทำลายขณะสิ้นสุดสงครามในยุทธภูมิทะเลคอรัล
29 พฤษภาคม - รัฐบาลประกาศปรับปรุงอักษรไทยซึ่งมีผู้เรียกว่า "หนังสือจอมพล" โดยตัดสระและพยัญชนะที่เห็นว่าไม่จำเป็นออก ใช้ถึงปี พ.ศ. 2487 จึงยกเลิกไป
30 พฤษภาคม - สงครามโลกครั้งที่สอง : กองทัพอังกฤษทิ้งระเบิด 1,000 ลูกโจมตีเมืองโคโลญในประเทศเยอรมนีเป็นเวลา 1 ชั่วโมงครึ่ง
31 พฤษภาคม - สงครามโลกครั้งที่สอง: กองทัพอากาศลุฟท์วัฟเฟอร์ของประเทศเยอรมนีได้ทิ้งระเบิดใส่เมืองโคเวนทรี ประเทศอังกฤษ
4 มิถุนายน - ยุทธภูมิมิดเวย์เริ่มขึ้น เมื่อจักรวรรดิญี่ปุ่นโจมตีเกาะปะการังวงแหวนมิดเวย์
24 มิถุนายน - มีพิธีเปิดอนุสาวรีย์ชัยสมรภูมิ ที่บริเวณต้นทางหลวงประชาธิปัตย์ กรุงเทพมหานคร (ต่อมาได้เปลี่ยนชื่อเป็นถนนพหลโยธิน)
28 มิถุนายน - ญี่ปุ่นปักหลักกิโลเมตรที่ 0 ของทางรถไฟสายมรณะที่สถานีทันบูซายัตในพม่า
เหตุการณ์ > กรกฎาคม-กันยายน

6 กรกฎาคม - ญี่ปุ่นยกพลขึ้นบกที่เกาะคัลคะแนล
24 กรกฎาคม - ญี่ปุ่นยกพลขึ้นบกทางด้านเหนือของปาปัวนิวกินีเพื่อเข้ายึดพอร์ต มอสบี
19 สิงหาคม - กองกำลังสัมพันธมิตรเข้าโจมตีกองทัพเยอรมัน ณ เมืองเดียป ประเทศฝรั่งเศส ในเหตุการณ์การจู่โจมเดียป
23 สิงหาคม - จุดเริ่มต้นของยุทธการสตาลินกราด: เมื่อกองกำลังทหารเยอรมันเดินทางมาถึงชานเมืองของสตาลินกราด
24 สิงหาคม - ยุทธนาวีแห่งหมู่เกาะโซโลมอนตะวันออกได้เริ่มต้นขึ้นใน 2 วัน: เครื่องบินทิ้งระเบิดจากเรือบรรทุกเครื่องบินยูเอ็สเอ็ส ซาราโทกาได้จมเรือบรรทุกเครื่องบินญี่ปุ่น Ryūjō นำไปสู่ชัยชนะของฝ่ายสัมพันธมิตร
12 กันยายน - เรือดำน้ำเยอรมันยิงตอร์ปิโดถล่มเรือลาโคเนียของอังกฤษที่บรรทุกพลเรือน 80 คน ทหารอังกฤษ 268 นาย เชลยศึกชาวอิตาลี 1,800 คน และทหารยามชาวโปแลนด์ 160 นาย อับปางลงนอกชายฝั่งแอฟริกาตะวันตก
16 กันยายน - ผู้บัญชาการทหารสูงสุดของไทยกับผู้แทนกองทัพญี่ปุ่นประจำประเทศไทย ลงนามในข้อตกลงสร้างทางรถไฟสายมรณะ
ปลายเดือนกันยายน-พฤศจิกายน - เกิดอุทกภัยครั้งใหญ่ในกรุงเทพมหานคร เนื่องจากฝนตกหนักลุ่มแม่น้ำเจ้าพระยา ทำให้ระดับน้ำในแม่น้ำสูงมาก ไหลล้นคันกั้นน้ำทั้งสองฝั่งแม่น้ำตลอดแนว วัดระดับน้ำที่สะพานสมเด็จพระพุทธยอดฟ้าจุฬาโลก ได้ 2.27 เมตร เหนือระดับน้ำทะเลปานกลาง
28 กันยายน - รัฐบาลประกาศพระราชบัญญัติวัฒนธรรมแห่งชาติ พ.ศ. 2485 จัดตั้งสภาวัฒนธรรมแห่งชาติ
เหตุการณ์ > ตุลาคม-ธันวาคม

1 ตุลาคม - ก่อตั้งโรงเรียนเชิงชุมราษฎร์นุกูล
19 พฤศจิกายน - กองทัพโซเวียตภายใต้การนำของพลเอก เกออร์กี จูคอฟ เริ่มการโจมตีด้วยยุทธการยูเรนัสในยุทธภูมิสตาลินกราด ทำให้โซเวียตได้เปรียบในสงคราม
1 ธันวาคม - ก่อตั้งพรรคคอมมิวนิสต์แห่งประเทศไทย
2 ธันวาคม - โครงการแมนฮัตตัน : นักวิทยาศาสตร์นำโดยเอนรีโก แฟร์มี ประสบความสำเร็จในการทดลองปฏิกิริยาลูกโซ่ ด้วยเครื่องปฏิกรณ์นิวเคลียร์ ณ มหาวิทยาลัยชิคาโก
10 ธันวาคม - ธนาคารแห่งประเทศไทย เปิดดำเนินการในฐานะธนาคารกลางแห่งประเทศไทย
18 ธันวาคม - เกิดเหตุการณ์บ้านโป่ง เมื่อทหารญี่ปุ่นตบหน้าสามเณรชาวไทย จนเกิดการลุกฮือขึ้นต่อต้านทหารญี่ปุ่น
เหตุการณ์ > เหตุการณ์ที่กำลังดำเนินอยู่

สงครามโลกครั้งที่สอง
สงครามจีน-ญี่ปุ่นครั้งที่สอง
วันเกิด > มกราคม-มีนาคม

1 มกราคม -
วิชัย บุญแสง นักวิจัยชาวไทย
อาลาซาน วาตารา นักการเมืองชาวโกตดิวัวร์
4 มกราคม - จอห์น แมคลาฟลิน นักกีตาร์ นักแต่งเพลงแจ๊ซชาวอังกฤษ
5 มกราคม - ชัยชนะ บุญนะโชติ ศิลปินแห่งชาติ สาขาศิลปะการแสดง (นักร้องเพลงลูกทุ่ง)
8 มกราคม -
จุนอิชิโร โคะอิซุมิ นายกรัฐมนตรีคนที่ 87 ของประเทศญี่ปุ่น
สตีเฟน ฮอว์คิง นักฟิสิกส์และนักคณิตศาสตร์ คนสำคัญของโลก (ถึงแก่กรรม 14 มีนาคม พ.ศ. 2561)
สุรพงษ์ ราชมุกดา อดีตสมาชิกสภาผู้แทนราษฎรจังหวัดปัตตานี (ถึงแก่กรรม 5 สิงหาคม พ.ศ. 2558)
9 มกราคม - จุก เบี้ยวสกุล นักเขียนการ์ตูน (ถึงแก่กรรม 15 กรกฎาคม พ.ศ. 2547)
12 มกราคม - มิเชล เมเยอร์ นักดาราศาสตร์ชาวสวิส
15 มกราคม - เจ้าหญิงไมเคิลแห่งเคนต์
17 มกราคม - มูฮัมหมัด อาลี นักมวยสากลชายชาวอเมริกัน (ถึงแก่กรรม 3 มิถุนายน พ.ศ. 2559)
21 มกราคม - เอดวิน สตาร์ นักร้องชาวอเมริกัน (ถึงแก่กรรม 2 เมษายน พ.ศ. 2546)
25 มกราคม -
ลี วอนซุก แชมป์นักมวยสากลชาวเกาหลีใต้
เอวแซบีอู นักฟุตบอลชาวโปรตุเกส (ถึงแก่กรรม 5 มกราคม พ.ศ. 2557)
1 กุมภาพันธ์ -
คะสึโตะชิ เนะโกะดะ นักกีฬาวอลเลย์บอลชายชาวญี่ปุ่น (ถึงแก่กรรม 4 กันยายน พ.ศ. 2526)
เทรี โจนส์ นักแสดงชาวเวลส์
9 กุมภาพันธ์ - คาโรล คิง นักร้อง นักแต่งเพลง ชาวอเมริกัน
10 กุมภาพันธ์ - สุรางค์ เปรมปรีดิ์ ประธานกรรมการมูลนิธิเรวดี
16 กุมภาพันธ์ - คิม จ็อง-อิล ประธานาธิบดีเกาหลีเหนือ คนที่ 2 (ถึงแก่อสัญกรรม 17 ธันวาคม พ.ศ. 2554)
19 กุมภาพันธ์ -
บุญเลิศ แก้วประสิทธิ์ อดีตตุลาการศาลทหารสูงสุด และประธานองค์การพิทักษ์สยาม (อพส.)
โฮเวิร์ด สตริงเกอร์ บริษัท บริษัท โซนี่ คอร์เปอเรชัน
20 กุมภาพันธ์ - มิตช์ แมคคอนเนลล์ นักการเมืองชาวอเมริกัน
22 กุมภาพันธ์ -
ทะดะชิ นะกะมุระ (นักคาราเต้) นักคาราเต้ชาวญี่ปุ่น
สวีทนุช นักร้องชาวไทย
23 กุมภาพันธ์ - พูลทรัพย์ ปิยะอนันต์ ผู้ตรวจการแผ่นดินของรัฐสภา และอดีตผู้อำนวยการสำนักงบประมาณ
28 กุมภาพันธ์ -
ดีโน ซอฟฟ์ อดีตผู้รักษาประตูชาวอิตาลี
สจวร์ต เอ อารอนสัน นักชีววิทยาโรคมะเร็งชาวอเมริกัน
2 มีนาคม -
ลู รีด นักดนตรีร็อก และนักแต่งเพลงชาวอเมริกัน (ถึงแก่กรรม 27 ตุลาคม พ.ศ. 2556)
วิทย์ รายนานนท์ อดีตเลขาธิการนายกรัฐมนตรี
7 มีนาคม - ไวพจน์ เพชรสุพรรณ นักร้องเพลงลูกทุ่ง (ถึงแก่กรรม 12 มกราคม พ.ศ. 2565)
8 มีนาคม - สันติ ทักราล อดีตองคมนตรี อดีตประธานศาลฎีกา (ถึงแก่กรรม 29 เมษายน พ.ศ. 2554)
9 มีนาคม - จอห์น เคล นักดนตรี นักประพันธ์เพลง โปรดิวเซอร์เพลง ชาวเวลส์
10 มีนาคม -
เริงชัย มะระกานนท์ อดีตผู้ว่าการธนาคารแห่งประเทศไทย
พิทักษ์ รังสีธรรม อดีตนักธุรกิจชาวไทย อดีตสมาชิกสภาผู้แทนราษฎรจังหวัดตรัง (ถึงแก่กรรม 3 ธันวาคม พ.ศ. 2550)
12 มีนาคม - รัตโก มลาดิช อาชญากรสงคราม
13 มีนาคม - สแคตแมน จอห์น นักดนตรีชาวอเมริกัน (ถึงแก่กรรม 3 ธันวาคม พ.ศ. 2542)
15 มีนาคม - ไอรอน ชีก นักแสดงและนักมวยปล้ำอาชีพชาวอิหร่าน
17 มีนาคม - เทะรุฮิซะ โมะริยะมะ นักกีฬาวอลเลย์บอลชายชาวญี่ปุ่น
18 มีนาคม - ปอง มณีศิลป์ อดีตผู้บัญชาการทหารอากาศ
22 มีนาคม - พลอากาศตรี อาวุธ เงินชูกลิ่น ศิลปินแห่งชาติ สาขาศิลปะสถาปัตยกรรม (ถึงแก่กรรม 17 กุมภาพันธ์ พ.ศ. 2556)
23 มีนาคม - ปองพล อดิเรกสาร อดีตสมาชิกสภาผู้แทนราษฎร รองนายกรัฐมนตรี
25 มีนาคม - อารีธา แฟรงคลิน นักร้องชาวอเมริกัน
28 มีนาคม -
คอนรัด ชูมันน์ อดีตทหารเยอรมนีตะวันออก (ถึงแก่กรรม 20 มิถุนายน พ.ศ. 2541)
ไมค์ นิวเวลล์ ผู้กำกับภาพยนตร์ชาวอังกฤษ
29 มีนาคม - หม่อมราชวงศ์บุตรี วีระไวทยะ อดีตรองราชเลขาธิการ สำนักราชเลขาธิการ
วันเกิด > กรกฎาคม-กันยายน

4 กรกฎาคม - เจ้าชายไมเคิลแห่งเคนต์
9 กรกฎาคม -
ศรีเมือง เจริญศิริ อดีตสมาชิกวุฒิสภา จังหวัดมหาสารคาม อดีตรัฐมนตรีว่าการกระทรวงศึกษาธิการ และอดีตสมาชิกสภาผู้แทนราษฎร
อุไรวรรณ เทียนทอง อดีตรัฐมนตรีว่าการกระทรวงวัฒนธรรม และรัฐมนตรีว่าการกระทรวงแรงงาน
10 กรกฎาคม - รอนนี เจมส์ ดิโอ นักร้องและนักประพันธ์เพลงชาวอเมริกัน (ถึงแก่กรรม 16 พฤษภาคม พ.ศ. 2553)
11 กรกฎาคม - มานะ แพรสกุล อดีตสมาชิกสภาผู้แทนราษฎรจังหวัดเชียงใหม่
13 กรกฎาคม - แฮร์ริสัน ฟอร์ด นักแสดงชาวอเมริกัน
15 กรกฎาคม - ยงยุทธ วิชัยดิษฐ อดีตสมาชิกสภาผู้แทนราษฎร ระบบบัญชีรายชื่อ อดีตรองนายกรัฐมนตรี อดีตรัฐมนตรีว่าการกระทรวงมหาดไทย
18 กรกฎาคม - เจ้าชายอาแล็กซ็องดร์แห่งเบลเยียม (ถึงแก่กรรม 29 พฤศจิกายน พ.ศ. 2552)
23 กรกฎาคม - พิชาญ พิบูลย์วัฒนวงษ์ อดีตสมาชิกสภาผู้แทนราษฎรจังหวัดหนองบัวลำภู และ อดีตสมาชิกสภาผู้แทนราษฎรแบบบัญชีรายชื่อ รวม 2 สมัย
25 กรกฎาคม - สนิท จันทรวงศ์ นักการเมืองชาวไทย
28 กรกฎาคม -
มนตรี จุฬาวัฒนฑล นักชีวเคมี ผู้อำนวยการ สำนักงานพัฒนาการวิจัยการเกษตร กระทรวงเกษตรและสหกรณ์
เสรี สาระนันท์ อดีตสมาชิกสภาผู้แทนราษฎรจังหวัดสกลนคร 4 สมัย
1 สิงหาคม - ชาลี กางอิ่ม นายกเทศมนตรีเทศบาลนครตรัง
7 สิงหาคม -
คาร์ลอส มอนซอน แชมป์โลกนักมวยสากลชาวอาร์เจนตินา (ถึงแก่กรรม 8 มกราคม พ.ศ. 2538)
ซิกกี เฮลด์ นักฟุตบอลและผู้ฝึกสอนฟุตบอลชายชาวอเมริกัน
10 สิงหาคม - เมธี ครองแก้ว กรรมการ คณะกรรมการป้องกันและปราบปรามการทุจริตแห่งชาติ (ป.ป.ช.)
21 สิงหาคม - เอะอิชิ คิกุชิ นักแสดงชายชาวญี่ปุ่น
24 สิงหาคม - คาเรน อูห์เลนเบ็ค นักคณิตศาสตร์ชาวอเมริกัน
25 สิงหาคม -
วรรณไว พัธโนทัย อดีตสมาชิกวุฒิสภา
สุวิทย์ ยอดมณี รัฐมนตรีว่าการกระทรวงการท่องเที่ยวและกีฬา โฆษกประจำสำนักนายกรัฐมนตรี
อีแวน โคลอฟฟ์ นักมวยปล้ำอาชีพชาวแคนาดา (ถึงแก่กรรม 18 กุมภาพันธ์ พ.ศ. 2560)
28 สิงหาคม - ฌูแซ เอดัวร์ดู ดุช ซังตุช นักการเมืองชาวแองโกลาและประธานาธิบดีแห่งแองโกลา
3 กันยายน - ราวี เดชาชัย นักมวยไทยชาวไทย
5 กันยายน - เจ้าหญิงมาจดา ราอัดแห่งจอร์แดน
7 กันยายน - บัญญัติ บรรทัดฐาน อดีตรัฐมนตรีว่าการกระทรวงมหาดไทย, อดีตหัวหน้าพรรคประชาธิปัตย์
15 กันยายน - เวิน เจียเป่า นายกรัฐมนตรีแห่งสาธารณรัฐประชาชนจีน
18 กันยายน - จรัล บูรณพันธุ์ศรี ผู้พิพากษาและกรรมการการเลือกตั้ง (ถึงแก่กรรม 9 พฤศจิกายน พ.ศ. 2548)
22 กันยายน -
สุธี สุทธิสมบูรณ์ ตุลาการศาลรัฐธรรมนูญ
อู๋ หม่า นักแสดงและผู้กำกับภาพยนตร์ชาวจีนและฮ่องกง
23 กันยายน - แก่นใจ มีนะกนิษฐ์ อดีตนักแสดงชาวไทย
27 กันยายน - ดิธ ปราน ช่างภาพและนักข่าวชายชาวกัมพูชา-อเมริกัน (ถึงแก่กรรม 30 มีนาคม พ.ศ. 2551)
วันเกิด > ไม่ทราบวัน

คีรีศักดิ์ บาร์โบส แชมป์นักมวยชาวจังหวัดสุพรรณบุรี
ซวน กวิ่ญ นามปากกา นักเขียนชาวเวียดนาม
เด่น ดอกประดู่ นักแสดง นักแสดงตลก พิธีกรชาวไทย
แยน แฮร์มันสัน นักไอกิโดชาวสวีเดน
อันทอน ไฟชท์เนอร์ นักแสดงชายชาวเยอรมัน
ฮง อิล-ช็อน อดีตผู้นำชาวเกาหลีเหนือ
ศักดิ์ชาย วันชัย นักร้องลูกทุ่งชาวไทย (ถึงแก่กรรม 2 พฤศจิกายน พ.ศ. 2530)
อุษา พงษ์ทัต นักร้องลูกทุ่งชาวไทย
วันถึงแก่กรรม

4 มีนาคม - ก้าน พึ่งบุญ ณ อยุธยา (ไม้ เมืองเดิม) นักประพันธ์ (เกิด พ.ศ. 2448)
16 เมษายน - เจ้าหญิงอเล็กซานดราแห่งซัคเซิน-โคบวร์คและโกทา (ประสูติ 1 กันยายน พ.ศ. 2421)
27 เมษายน - ชิต บุรทัต กวีสมัยรัชกาลที่ 6 ผู้แต่งสามัคคีเภทคำฉันท์ (เกิด 6 กันยายน พ.ศ. 2435)
8 กันยายน - ขุนปฏิภาคพิมพ์ลิขิต (เปล่ง ไตรปิ่น) นักเขียนการ์ตูน
11 มีนาคม - พระเจ้าบรมวงศ์เธอ พระองค์เจ้าผ่องประไพ พระราชธิดาในพระบาทสมเด็จพระจุลจอมเกล้าเจ้าอยู่หัว (ประสูติ 19 ธันวาคม พ.ศ. 2410)
12 กันยายน - พระวรวงศ์เธอ พระองค์เจ้าจิรศักดิ์สุประภาต (ประสูติ 4 กันยายน พ.ศ. 2460)
รางวัล > รางวัลโนเบล

สาขาเคมี – ไม่มีการมอบรางวัล
สาขาวรรณกรรม – ไม่มีการมอบรางวัล
สาขาสันติภาพ – ไม่มีการมอบรางวัล
สาขาฟิสิกส์ – ไม่มีการมอบรางวัล
สาขาสรีรวิทยาหรือการแพทย์ – ไม่มีการมอบรางวัล
ขบวนการกู้ภัย โกโกไฟว์

| ขบวนการกู้ภัย โกโกไฟว์ |
| --- | --- |
ภาพโลโก้ โกโกไฟว์ จากเพลงเปิดของเรื่อง
ประเภท: Tokusatsu Superhero fiction Science fiction
สร้างโดย: Toei
แสดงนำ: Ryūichirō Nishioka Kenji Taniguchi Atsushi Harada Kenji Shibata Kayoko Shibata Mike Maki
บรรยายโดย: Daisuke Gōri
ดนตรีแก่นเรื่องเปิด: "Kyuukyuu Sentai GoGoFive" by Shinichi Ishihara
ดนตรีแก่นเรื่องปิด: "This Planet, This City" by Shigetaka Takayama
ผู้ประพันธ์เพลง: Toshiyuki Watanabe
ประเทศแหล่งกำเนิด: Japan
ภาษาต้นฉบับ: Japanese
จำนวนตอน: 50
การผลิต
ผู้อำนวยการสร้าง: Ken Fukuyoshi Jun Hikasa Kenji Ōta Kōichi Yada
ความยาวตอน: approx. 25 minutes
ออกอากาศ
เครือข่าย: TV Asahi
ออกอากาศ: February 21, 1999 – February 6, 2000
ขบวนการกู้ภัย โกโกไฟว์ หรือ คิวคิวเซ็นไต โกโกไฟว์ (ญี่ปุ่น: 救急戦隊ゴーゴーファイブ; โรมาจิ: Kyūkyū Sentai GōGō Faibu; ทับศัพท์: Kyuukyuu Sentai GoGo-V) ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 23 ของประเทศญี่ปุ่น ออกอากาศครั้งแรกเมื่อวันที่ 21 กุมภาพันธ์ ค.ศ. 1999 จนถึงวันที่ 6 กุมภาพันธ์ ค.ศ. 2000 มีจำนวนตอนทั้งหมด 50 ตอน ออกอากาศทุกเช้าวันอาทิตย์เวลา 7:30 น. - 8:00 น. ทางสถานีโทรทัศน์ทีวีอาซาฮิ
ภาพรวม

ขบวนการกู้ภัย โกโกไฟว์ เป็นผลงานซูเปอร์เซ็นไตซีรีส์โดยนำแนวคิดเกี่ยวกับการกู้ภัยและสอดคล้องเกี่ยวกับปีที่ออกอากาศนั่นก็คือปี ค.ศ. 1999 โดยชื่อขบวนการในภาษาญี่ปุ่นคือคำว่า คิวคิว ซึ่งคล้องจองกับคำว่า คิว (九) ในภาษาญี่ปุ่นที่แปลว่าเลข 9 รวมไปถึงการนำอาชีพข้าราชการมาใช้เพื่อดึงดูดความสนใจจากการที่จะเป็นเจ้าหน้าที่ต่างๆ ทั้งพยาบาล, หน่วยกู้ภัยจากภัยพิบัติต่างๆ นอกจากนี้ตัวละครหลักเป็นพี่น้องทั้ง 5 คนโดยทำงานหน้าที่เป็นนักดับเพลิง, เจ้าหน้าที่ตำรวจ, พยาบาล ซึ่งแรงจูงใจหลักคือ "ปกป้องชีวิตมนุษย์" = "ปกป้องอนาคตของโลก"
เนื้อเรื่อง

ในอดีตได้มีการทำนายถึงกาลอวสานของโลก ในปี ค.ศ. 1999 ซึ่งเกิดจากปรากฏการณ์ "แกรนด์ครอส" (ปรากฏการณ์ที่ดาวทั้ง 9 ดวงในระบบสุริยะจักรวาล เรียงตัวเป็นรูปไม้กางเขน โดยมีโลกเป็นศูนย์กลาง) อันส่งผลให้เกิดความหายนะทั่วระบบสุริยะจักรวาล
เมื่อประมาณ 10 กว่าปีก่อน (ค.ศ. 1989) ศจ.ทัตซึมิ มอนโด ได้ล่วงรู้คำทำนายต้องห้ามที่จะเกิดขึ้น จึงทำการค้นคว้าและประดิษฐ์อุปกรณ์เพื่อรับมือกับเหตุร้ายแรงที่จะเกิดขึ้นในภายภาคหน้า โดยทิ้งชีวิตอันแสนสุขของครอบครัวไว้เบื้องหลัง ในขณะเดียวกัน เผ่าปีศาจภัยพิบัติ ไซม่า ได้รอคอยการคืนชีพของผู้เป็นบิดา-มารดาของพวกเขา ผ่านปรากฏการณ์"แกรนด์ครอส" เพื่อหวังที่จะยึดครองโลกอีกครั้ง
เดือนกุมภาพันธ์ ค.ศ. 1999 เผ่าปีศาจภัยพิบัติ ไซม่า อันประกอบด้วย จิลฟีซะ, โกบอลดะ, ดีนัส, ดรอป และพ่อบ้าน ปิแอร์ ได้เริ่มแผนการยึดครองโลกเพื่อเตรียมการต้อนรับ แกรนด์เดียร์ มหาราชินีผู้เป็นมารดาของเผ่าปีศาจภัยพิบัติ โดยส่งอุตกาบาตขนาดยักษ์ เป็นการอุ่นเครื่อง ทางด้านพี่น้องครอบครัวทัตซึมิ อันประกอบไปด้วย มาโตอิ, นางาเระ, โช, ไดมอน และ มัตซึริ ซึ่งเติบโตขึ้นเป็นสมาชิกหน่วยกู้ภัยต่างๆ เมื่อทราบข่าวอุตกาบาต ขนาดยักษ์ตกลงมาที่โตเกียว จึงรีบรุดมาช่วยเหลือทันที แต่กลับโดนอุตกาบาตทำร้ายเข้าอย่างจัง บุคคลที่ช่วยชีวิตพี่น้องทัตซึมิ คือ ศจ.ทัตซึมิ มอนโด ที่หายสาบสูญไปร่วม 10 กว่าปี ได้ปรากฏตัวขึ้น พร้อมกับแจ้งข่าวร้ายเกี่ยวกับปรากฏการณ์ "แกรนครอส" ให้ทราบ พร้อมทั้งบังคับให้พี่น้องทั้ง 5 คน เป็นนักรบกู้ภัย (Rescue soilder) ในนาม ขบวนการกู้ภัย โกโกไฟว์ เพื่อปกป้องโลกไม่ให้เกิดการล่มสลาย
เหล่าพี่น้องทัตซึมิ ต้องต่อสู้กับเผ่าปีศาจภัยพิบัติ เป็นไปด้วยความยากลำบาก ทำให้ปรากฏการณ์ "แกรนด์ครอส" เกิดขึ้นมาอย่างหลีกเลี่ยงไม่ได้ แต่ถึงกระนั้น ปรากฏการณ์"แกรนด์ครอส" กลับเกิดขึ้นไม่สมบูรณ์ ทำให้กาลอวสานของโลกไม่เป็นไปตามที่ครอบครัวไซม่าคาดหวัง ประกอบกับการสูญเสีย จิลฟีซะ (แต่กลับได้ แกรนด์เดีย และ การเจริญวัยของดรอป / ซาลามันเดส แทน) ในการต่อสู้ ทำให้เผ่าปีศาจภัยพิบัติเดินหน้าวางแผนยึดครองโลกต่อไป โดยที่สถานะและความไว้เนื้อเชื่อใจของครอบครัวไซม่าเริ่มสั่นคลอน ในขณะเดียวกัน เหล่าพี่น้องทัตซึมิ ที่มีความสามัคคีและความแข็งแกร่งจากประสบการณ์เพิ่มขึ้น ได้เดินหน้าปกป้องโลกและบรรเทาทุกข์แด่มวลมนุษย์ต่อไป จนกว่าความสงบสุขของโลกจะกลับคืนมาอีกครั้ง
อุปกรณ์และพลังของโกโกไฟว์ > 99 แมชชีน

99 แมชชีน (99マシン, คิวคิว แมชชีน) เป็นพาหนะขนาดยักษ์ ถูกสร้างขึ้นเพื่อรับมือกับภัยพิบัติต่างๆและใช้รับมือกับการโจมตีของไซม่า
อุปกรณ์และพลังของโกโกไฟว์ > โกไลเนอร์

โกไลเนอร์ (ゴーライナー) เป็นพาหนะขนาดยักษ์รูปร่างคล้ายรถไฟ มีขนาดใหญ่กว่า 99 แมชชีน ถึงเท่าตัว ใช้กับ 99 แมชชีน หรือ มาร์ส แมชชีน ความเร็วของโก ไลเนอร์ทั้ง 5 ขบวนมีความเร็วมากกว่ารถไฟชินคันเซ็นหลายเท่า
อุปกรณ์และพลังของโกโกไฟว์ > มาร์สแมชชีน

มาร์สแมชชีน เป็นพาหนะขนาดยักษ์ แรกเริ่มได้กำหนดให้เป็นพาหนะกู้ภัยสำหรับการกู้ภัยในอวกาศ แต่ภายหลังมักจะใช้ในการต่อสู้ในโลกเสียมากกว่า